ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr. SC 2017-29100/20.11.2017


RAPORT DE SPECIALITATE
Privind aprobarea atribuirii în folosinţă gratuită de către Spitalul Clinic de Urgenţă pentru Copii „Louis Ţurcanu” Timişoara, în  calitate de administrator,  a  sălii de operaţie  nr. 2 din blocul operator al Clinicii de Chirurgie Pediatrică, situată în imobilul  din str. Iosif  Nemoianu,  nr.2, către Universitatea de  Medicină şi Farmacie „ Victor Babeş” Timişoara
	

      Având în vedere Expunerea de motive a Primarului Municipiului Timişoara şi Proiectul de hotărâre privind  aprobarea  atribuiri în folosinţă gratuită de către Spitalul Clinic de Urgenţă pentru Copii „Louis Ţurcanu” Timişoara, în calitate de administrator, a sălii de operaţie  nr. 2 din blocul operator al Clinicii de Chirurgie Pediatrică situată în imobilul din str. Iosif Nemoianu nr.2, către Universitatea de  Medicină şi Farmacie „Victor Babeş” Timişoara;
     Facem următoarele precizări:
     Imobilele - construcţii şi teren, situate în Timişoara, în care îşi desfăşoară  activitatea Spitalul Clinic de Urgenţă pentru Copii „Louis Ţurcanu”Timişoara sunt proprietatea publică a Municipiului Timişoara şi sunt date în administrarea  spitalului.
      Prin adresa cu nr.16398/16.11.2017, înregistrată la Municipiul Timişoara sub nr. SC2017-28775/16.11.2017,Universitatea de Medicină şi Farmacie„Victor Babeş” Timişoara a solicitat  folosinţa gratuită a sălii de operaţie nr. 2 din blocul operator al Clinicii de Chirurgie Pediatrică a Spitalului Clinic de Urgenţă pentru Copii „Louis Ţurcanu”, situată în str. Iosif  Nemoianu nr. 2, în vederea utilizării  acesteia în cadrul proiectului  de cercetare „ Impelmentaţion of Robotic Surgery for Pediatric Patients”, începând cu data de 01.12.2017 până în data de 30.11.2022. În cadrul  acestui proiect se va achiziţiona, cu finanţarea Fundaţiei Botnar din Basel, Elveţia un robot chirurgical DaVinci, şi se va demara un program de implementare a  acestei tehnologii la  pacienţii pediatrici, fiind un program  unic în Europa  Centrală şi de Est.
     Prin adresa cu nr.16566/20.11.2017,înregistrată laMunicipiul Timişoara sub nr.SC2017-29029/20.11.2017, Spitalul Clinic de Urgenţă pentru Copii „Louis Ţurcanu”, a solicitat acordul privind încheierea  unui contract de comodat cu Universitatea de  Medicină şi Farmacie Timişoara  pentru  sala de operaţie nr. 2 din blocul operator al Clinicii de Chirurgie Pediatrică, cu suprafaţa  de  33,28 mp, începând cu data de 01.12.2017 până în data de 30.11.2022.
    La  art.  165, alin.  1 şi 2  din Legea 95/2006 privind reforma în domeniul sănătăţii se stipulează:
     (1) În spital se pot desfăşura şi activităţi de învăţământ medico-farmaceutic, postliceal, universitar şi postuniversitar, precum şi activităţi de cercetare ştiinţifică medicală. Aceste activităţi se desfăşoară sub îndrumarea personalului didactic care este integrat în spital. Activităţile de învăţământ şi cercetare vor fi astfel organizate încât să consolideze calitatea actului medical, cu respectarea drepturilor pacienţilor, a eticii şi deontologiei medicale.
    (2) Colaborarea dintre spitale şi instituţiile de învăţământ superior medical, respectiv unităţile de învăţământ medical, se desfăşoară pe bază de contract, încheiat conform metodologiei aprobate prin ordin comun al ministrului sănătăţii şi al ministrului educaţiei şi cercetării).
      La art. 26 alin.1 din Metodologia în baza căreia se realizează colaborarea dintre spitale şi instituţiile de învăţământ superior medical, respectiv unităţile de învăţământ medical, aprobată  prin Ordinul  nr. 

    Cod.FO 53-01,Ver.1
140 din 26 ianuarie 2007 al Ministerului Sănătăţii şi prin Ordinul nr. 1.515 din 13 iulie 2007  al Ministerului Educaţiei, Cercetării tineretului şi Sportului se prevede:                                                                                                                               
  “(1) Spaţiile din spitale vor fi folosite pentru învăţământul postliceal medical, universitar şi postuniversitar acreditat de stat, fără plată, dacă părţile nu convin altfel prin contractul de colaborare încheiat între ele”
    Conform prevederilor art. 868  alin. 2) din Codul civil, titularul dreptului de administrare poate folosi şi dispune de bunul dat în administrare în condiţiile stabilite de lege şi, dacă este cazul, de actul de constituire. Potrivit art. 874 alin. 1),  bunurile proprietate publică pot fi date cu titlu gratuit, pe termen limitat, instituţiilor de utilitate publică.
    Având în vedere prevederile legale expuse în prezentul raport, considerăm că proiectul de hotărâre  
privind aprobarea atribuiri în folosinţă gratuită de către Spitalul Clinic de Urgenţă pentru Copii „Louis Ţurcanu” Timişoara, în calitate de administrator,  a  sălii de operaţie  nr 2 din blocul operator al Clinicii de Chirurgie Pediatrică situată în imobilul din str. Iosif  Nemoianu, nr.2, către Universitatea de  Medicină şi Farmacie  Timişoara, îndeplineşte condiţiile pentru a fi supus dezbaterii  Consiliului Local al Municipiului Timişoara.



                                                                                                                            
             ŞEF SERVICIU, 				                         CONSILIER,
               Anca Lăudatu                                                               Ciucur Ioana

